Document ID: 32011D0534

KOMISIJAS LĒMUMS
(2011. gada 8. septembris),
ar ko, pielāgojot zinātnes un tehnikas attīstībai, groza Eiropas Parlamenta un Padomes Direktīvas 2002/95/EK pielikumu attiecībā uz atbrīvojumiem lietojumiem, kuros ir svins vai kadmijs
(izziņots ar dokumenta numuru C(2011) 6309)
(Dokuments attiecas uz EEZ)
(2011/534/ES)
EIROPAS KOMISIJA,
ņemot vērā Līgumu par Eiropas Savienības darbību,
ņemot vērā Eiropas Parlamenta un Padomes 2003. gada 27. janvāra Direktīvu 2002/95/EK par dažu bīstamu vielu izmantošanas ierobežošanu elektriskās un elektroniskās iekārtās (1) un jo īpaši tās 5. panta 1. punkta b) apakšpunktu,
tā kā:
(1)
Direktīva 2002/95/EK aizliedz izmantot svinu un kadmiju elektriskās un elektroniskās iekārtās, kas laistas tirgū pēc 2006. gada 1. jūlija.
(2)
Aizstāt svinu tādu dielektrisko keramikas materiālu sastāvā uz svina cirkonāta titanāta (PZT) bāzes, kas paredzēti kondensatoriem, kuri ir integrālshēmu vai diskrēto pusvadītāju ierīču daļa, joprojām nav tehniski realizējami. Tāpēc svina lietojumam šajos materiālos jāpiemēro atbrīvojums no šī aizlieguma.
(3)
Aizstāt kadmiju analogo optoelektronisko savienotājierīču fotorezistoros, ko izmanto profesionālajās audioiekārtās, joprojām nav tehniski realizējami. Tāpēc kadmija lietojumam šajos fotorezistoros jāpiemēro atbrīvojums no šī aizlieguma. Tomēr minētais atbrīvojums jānosaka uz ierobežotu laiku, jo tiek veikti pētījumi par bezkadmija tehnoloģiju, un aizstājēji varētu būt pieejami nākamo trīs gadu laikā.
(4)
Tāpēc attiecīgi jāgroza Direktīva 2002/95/EK.
(5)
Saskaņā ar Direktīvas 2002/95/EK 5. panta 2. punktu Komisija ir apspriedusies ar attiecīgajām personām.
(6)
Šajā lēmumā paredzētie pasākumi ir saskaņā ar atzinumu, ko sniegusi komiteja, kas izveidota ar Eiropas Parlamenta un Padomes Direktīvas 2006/12/EK 18. pantu (2),
IR PIEŅĒMUSI ŠO LĒMUMU.
1. pants
Direktīvas 2002/95/EK pielikumu groza atbilstoši šā lēmuma pielikumam.
2. pants
Šis lēmums ir adresēts dalībvalstīm.
Briselē, 2011. gada 8. septembrī

Labels: 7
1